stanford-oval/wikipedia huggingface dataset:
8 בדצמבר
אירועים היסטוריים ביום זה

1812 – רעידת אדמה חזקה בדרום קליפורניה
1914 – קרב איי פוקלנד, במלחמת העולם הראשונה. שייטת בריטית בפיקוד סר סטורדי דובטון מביסה שייטת גרמנית בפיקוד גראף מקסימיליאן פון שפיי
1941 – הנאצים הפעילו את מחנה ההשמדה המבוסס על גז הראשון בחלמנו שבפולין
1941 – טבח יער רומבולה, הנאצים ומשתפי פעולה רוצחים 12,000 יהודים ביום זה ביער סמוך לריגה
1941 – בעקבות המתקפה על פרל הארבור, ארצות הברית מכריזה מלחמה על יפן
1947 – לוחמיו של חסן סלמה מתקיפים את שכונת התקווה, התקיפה הסתיימה בניצחונם של הלוחמים היהודים בפיקודו של זאב שחם ומכונה קרב שכונת התקווה
1952 – יצחק בן-צבי נבחר לנשיא השני של מדינת ישראל
1954 – מבצע צרצר – פעולה של צה"ל להחזרת מתקן ציתות לקו טלפון בשטח סוריה, 5 חיילים נפלו בשבי בהם אורי אילן
1963 – אסון התעופה הגדול בהיסטוריה שנגרם כתוצאה ממכת ברק: התרסקות טיסה 214 של פאן אם, טיסת פנים בארצות הברית
1980 – ג'ון לנון נרצח בניו יורק (ראו רצח ג'ון לנון)
1991 – מנהיגי רוסיה, אוקראינה ובלארוס חותמים על הסכם לפירוק ברית המועצות והקמת חבר המדינות
1993 – ביל קלינטון חותם על הסכם NAFTA לסחר חופשי בין ארצות הברית, קנדה ומקסיקו
2007 – תוקפים חמושים פורצים ללשכתה של בנזיר בהוטו, ראש הממשלה של פקיסטן לשעבר, במשרדי מפלגת העם הפקיסטנית, ורוצחים שלושה מתומכיה
2010 – שיגור הראשון של חללית דרגון, חללית מטען הניתנת לשימוש חוזר אשר פותחה על ידי חברת SpaceX. הייתה לחללית המסחרית הראשונה ששוגרה למסלול וחזרה לכדור הארץ
2021 – אולף שולץ מושבע כקנצלר גרמניה, ובכך מסתיימת כהונת אנגלה מרקל כקנצלרית גרמניה לאחר כ-16 שנים
2024 – נפילת משטר אל-אסד בסוריה המסיימת 54 שנות שלטון משפחת אסד בסוריה
2024 – תחילת הלחימה בסוריה בעקבות נפילת משטר אל-אסד בסוריה בסוריה
נולדו

65 לפנה"ס – הורטיוס, משורר רומי (נפטר ב-8 לפנה"ס)
1542 – מרי מלכת הסקוטים (הוצאה להורג ב-1587)
1765 – איליי ויטני, ממציא ותעשיין אמריקאי (נפטר ב-1825)
1832 – ביירנסטרנה ביירנסון, סופר נורווגי (נפטר ב-1910)
1865 – ז'אן סיבליוס, מלחין פיני (נפטר ב-1957)
1885 – יוסף שפרינצק, פעיל ציוני, פוליטיקאי ישראלי, יושב ראש הכנסת הראשון (נפטר ב-1959)
1886 – דייגו ריברה, צייר מקסיקני (נפטר ב-1957)
1905 – שמעון פינקל, שחקן ובמאי תיאטרון ישראלי, מגדולי שחקני תיאטרון "הבימה" (נפטר ב-1999)
1924 – גירמה וולדה גיורגיס לוצ'ה, פוליטיקאי אתיופי (נפטר ב-2018)
1925 – סמי דייוויס ג'וניור, בדרן, שחקן וזמר אמריקאי (נפטר ב-1990)
1925 – ארנלדו פורלאני, פוליטיקאי ומדינאי איטלקי שכיהן כראש הממשלה ה-43 של איטליה (נפטר ב-2023)
1926 – רוואז צ'חיידזה, במאי קולנוע, סופר ושחקן גאורגי (נפטר ב-2015)
1927 – ולדימיר שטאלוב, קוסמונאוט סובייטי (נפטר ב-2021)
1930 – מקסימיליאן של, שחקן אוסטרי-אמריקאי, זוכה פרס האוסקר (נפטר ב-2014)
1932 – אוביראטן ד'אמברוזיו, מתמטיקאי ברזילאי (נפטר ב-2021)
1933 – ג'וני גרין, כדורסלן אמריקאי (נפטר ב-2023)
1935 – טטיאנה זטולובסקיה, שחמטאית ישראלית ילידת ברית המועצות (נפטרה ב-2000)
1936 – דייוויד קאראדין, שחקן קולנוע וטלוויזיה ואמן לחימה אמריקאי (נפטר ב-2009)
1937 – ג'וליאן קארי, שחקן אנגלי (נפטר ב-2020)
1938 – ישראל נבון, ראש עיריית דימונה בשנים 1969–1971 (נפטר ב-2022)
1939 – ג'יימס גולוויי, חלילן אירי
1941 – ג'ף הרסט, כדורגלן אנגלי
1942 – בוב לאב, כדורסלן אמריקאי (נפטר ב-2024)
1943 – ג'ים מוריסון, זמר, סולן להקת הדלתות (נפטר ב-1971)
1946 – חוה אלברשטיין, זמרת-יוצרת, פזמונאית, ומלחינה ישראלית
1947 – בן ציון מילר, חזן אמריקאי (נפטר ב-2025)
1949 – חנן גלעד, מאמן שחייה ישראלי, מורה לחינוך גופני וחבר בוועדה המקצועית של איגוד השחייה בישראל
1950 – עמירם ניר, איש צבא, עיתונאי, יועץ ראש הממשלה לענייני טרור בינלאומי, מהמעורבים העיקריים בפרשת איראן-קונטראס (נהרג ב-1988)
1953 – קים בייסינגר, שחקנית אמריקאית
1955 – ג'וזף דנפורד, יושב ראש המטות המשולבים ה-19
1957 – מיכאיל קסיאנוב, ראש ממשלת רוסיה מינואר 2000 עד פברואר 2004
1959 – חנוך רוזן, פנטומימאי ישראלי
1961 – אן קולטר, פרשנית פוליטית שמרנית ועורכת דין אמריקאית
1962 – ברי ואן ארלה, כדורגלן הולנדי
1962 – מרטי פרידמן, גיטריסט אמריקאי
1964 – אסף אשתר, שחקן וקומיקאי ישראלי
1964 – טרי האטצ'ר, שחקנית אמריקאית
1966 – שינייד או'קונור, זמרת אירית (נפטרה ב-2023)
1966 – דובר קוסאשווילי, במאי קולנוע, תסריטאי ושחקן ישראלי
1973 – קורי טיילור, זמר אמריקאי, סולן להקת סליפנוט
1976 – דומיניק מונאהן, שחקן קולנוע וטלוויזיה בריטי
1978 – איאן סומרהולדר, שחקן אמריקאי
1981 – דניאלה ספקטור, זמרת-יוצרת ישראלית
1981 – אורטל אופק, זמרת ויוצרת ישראלית
1982 – ניקי מינאז', זמרת היפ הופ
1982 – חמיט אלטינטופ, שחקן כדורגל טורקי
1984 – ליאור כהן, קומיקאי, זמר, דיג'יי, שחקן תיאטרון וטלוויזיה ישראלי
1985 – דווייט הווארד, שחקן כדורסל אמריקאי
1986 – שרן ייני, כדורגלן ישראלי
1990 – סטטיק, זמר ישראלי
1992 – אלמוג בוזגלו, כדורגלן ישראלי
1994 – ראהים סטרלינג, כדורגלן אנגלי
1994 – ליאנה עיון, מדבבת ושחקנית ישראלית
1997 – דניאל קופרברג, כדורסלן ישראלי
2000 – יותם חנוכי, כדורסלן ישראלי
2003 – אגם בוחבוט, זמרת ישראלית ומדבבת
נפטרו

899 – ארנולף, מלך פרנקיה המזרחית (נולד ב-850)
1864 – ג'ורג' בול, מתמטיקאי ופילוסוף אנגלי (נולד ב-1815)
1917 – שלום יעקב אברמוביץ (מנדלי מוכר ספרים), מחשובי סופרי היידיש והעברית בעת החדשה (נולד ב-1836)
1941 – שמעון דובנוב, סופר והיסטוריון יהודי (נולד ב-1860)
1944 – לואיז קאוטסקי, פוליטיקאית יהודייה-גרמניה, (נרצחה באוושויץ (נולדה ב-1864)
1947 – יהושע גלוברמן, בכיר ב"הגנה", מפקד החי"ש. נהרג במארב ערבי והועלה לדרגת אלוף לאחר מותו (נולד ב-1905)
1978 – גולדה מאיר, ראש הממשלה הרביעית של מדינת ישראל (נולדה ב-1898)
1980 – ג'ון לנון, זמר וחבר בלהקת הביטלס שנרצח על ידי מרק דייוויד צ'פמן (נולד ב-1940)
1982 – חיים לסקוב, ראש המטה הכללי החמישי של צבא ההגנה לישראל ונציב קבילות החיילים הראשון (נולד ב-1919)
1994 – אנטוניו קרלוס ז'ובים, מוזיקאי ברזילאי (נולד ב-1927)
2004 – דיימבאג דארל, גיטריסט אמריקאי (נולד ב-1966)
2006 – משה ברנשטיין, צייר ישראלי (נולד ב-1920)
2011 – נקדימון רוגל, סופר עברי, עיתונאי, מתרגם, שדרן וחוקר תולדות היישוב בארץ (נולד ב-1925)
2016 – ג'ון גלן, אסטרונאוט ופוליטיקאי אמריקאי (נולד ב-1921)
2018 – ליודמילה אלכסייבה, דיסידנטית סובייטיית (נולדה ב-1927)
2019 – פול וולקר, כלכלן אמריקני (נולד ב-1927)
2019 – נחום פונדק, עיתונאי ישראלי-דני (נולד ב-1927)
2019 – הירוקזו קנאזאווה, מאמן קראטה יפני בשיטת שוטוקאן (נולד ב-1931)
2019 – רנה אוברז'ונואה, שחקן טלוויזיה, קולנוע ותיאטרון אמריקאי (נולד ב-1940)
2019 – ג'וס וורלד, ראפר, זמר ופזמונאי אמריקאי (נולד ב-1998)
2020 – אלחנדרו סאבלה, כדורגלן ומאמן כדורגל ארגנטינאי (נולד ב-1954)
2021 – בארי האריס, פסנתרן ג'אז (נולד ב-1929)
2021 – ביפין רוואט, המפקד ה-27 של הצבא ההודי (נולד ב-1958)
2021 – איגור גאמולה, כדורגלן סובייטי ואוקראיני ומאמן (נולד ב-1960)
2022 – יצחק קלפטר, מוזיקאי, זמר, מלחין וגיטריסט ישראלי (נולד ב-1950)
2023 – ראיין אוניל, שחקן קולנוע יהודי-אמריקאי (נולד ב-1941)
חגים ואירועים החלים ביום זה

בולגריה – יום הסטודנט
רומניה – יום החוקה
פנמה – יום האם
הכנסייה הקתולית – חג העיבור ללא חטא
הכנסייה הקתולית, מילאנו – יום הקדוש אמברוזיוס
7 בדצמבר – 9 בדצמבר
דצמבר
לוח אירועים שנתי
8 בדצמבר 1980 - ג'ון לנון נורה למוות על ידי מארק צ'פמן. בתמונה נראה ג'ון לנון חותם על עותק של Double Fantasy של צ'פמן העומד מימינו. התמונה צולמה כמה שעות לפני שצ'פמן חזר וירה בלנון למוות
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הורטיוס
מרי מלכת הסקוטים
ארנולף מקרינתיה
גולדה מאיר
ג'ון לנון
עובדיה קמחי

| --- | --- |
אין תמונה חופשית
 לידה:  26 ביוני 1888 חברון, האימפריה העות'מאנית 
 מדינה:  צרפת 
 שפות היצירה:  עברית 
 
עובדיה קמחי (26 ביוני 1888 – ?) היה מחנך, משורר, מתרגם, עיתונאי, חוקר ופעיל ציוני יהודי-ספרדי.
עבודתו הספרותית

לאורך חייו עסק בתרגום, שירה, ביקורת ספרות, מחקר וספרות יפה. אחד מתרגומיו הראשונים היה תרגום לצרפתית של רומאן בשם "המצילה" מאת איתמר בן-אב"י בשנת 1931. תרגום נוסף שהוציא לאור הוא אנתולוגיה של שירי חיים נחמן ביאליק בתרגום לצרפתית (1933). בשנותיו בטולוז בזמן מלחמת העולם השנייה עבד על תרגום לצרפתית ועיבודו לשירה של ספר איוב, והוציאו לאור בשנת 1942. בשנת 1951 פרסם תרגום של אגדות נבחרות מהתלמוד והמדרש לצרפתית. לאורך חייו הוא עסק גם בשימור של רומאנסות ספרדיות והשתתף במספר פרויקטים להעלתם על כתב. בנוסף הוא השלים מילון לאדינו גדול אך לא הספיק לפרסמו בחייו. לאחר פטירתו, חבריו ומכריו הוציאו לאור ספר אחר שהוא שחיבר ולא הספיק לפרסם – תרגום לצרפתית של סיפורים נבחרים מהתלמוד. ספר נוסף שלא עלה בידו לפרסם ונותר בכתב יד הוא תרגום לעברית של גדולי משוררי צרפת במאה ה-19, בהם ויקטור הוגו, אלפרד דה ויניי, שארל בודלר. בנוסף לספריו פרסם קמחי במהלך חייו מאות מאמרים מעל דפי העיתונים וכתבי העת השונים שערך או תרם להם בקביעות – בהם מחקרים רבים על שירה, היסטוריה וספרות.
מנעוריו הרבה לחבר שירה עברית וגם פרסמה מעל במות שונות. שיריו הראשונים פורסמו בשנת 1929 בכתב העת "מזרח ומערב". הוא המשיך לחבר שירה עברית במהלך חייו – שירה לאומית, אישית, אתית, עלילתית ועוד. בשנת 1966 יצא לאור ספר השירה העברי הראשון שלו – "חברון בילדותי: חברון לפני חורבנה". שיריו עוסקים בזכרונות ילדותו מחברון בתקופה העות'מאנית, אישיה, רבניה, שופטיה והחיים הקהילתיים בה אותם זכר באהבה רבה.
מספריו

חברון בילדותי: חברון לפני חורבנה - שירים, מבוא מאת אברהם אלמליח, ירושלים: אוגדן, תשכ"ו.
La sauveuse : roman d'amour et de religion / version francaise par O. Camhy, Paris : Sion ; Jerusalem : Typ.Azriel, 1931.
Poèmes hébraiques / par H.N. Bialik ; version française de O. Camhy ; préface de Gustave Kahn, Paris : Rieder, 1933.
Job (en vers), Toulouse : Éditions de Toulouse, 1942.
La Bible dans la légende et la vie, préface de H.N. Bialik, Paris : Éditions de la terre retrouvée, 1951.
Chants judéo-espagnols, London: World Sephardi Federation, 3 vol., 1959-1973
Paroles du Talmud, préface de Jacob Kapla, Paris : Stock, 1980.
לקריאה נוספת

אברהם אלמליח, "עובדיה קמחי ופועלו הספרותי, הפיוטי והמדעי", בתוך: עובדיה קמחי, חברון בילדותי: חברון לפני חורבנה - שירים', ירושלים: אוגדן, תשכ"ו, עמ' 1–40.
אהרון רוסו, "עובדיה קמחי בן 90", במערכה 213 (ספטמבר 1978), עמ' 34.
דוד גדג', להפיץ את הנכס בין קוראי צרפתית שלא ידעו על יצירות משוררנו כמעט מאומה, באתר הארץ, 6 בפברואר 2024
הערות שוליים

↑  בארץ ישראל, העולם, 31 ביולי 1913
↑  נאומו של האדון קמחי, החרות, 5 בספטמבר 1913
↑  להכנסיה הבאה, החרות, 24 ביוני 1913
על התעשיה בארץ־ישראל, החרות, 1 ביולי 1913
על התעשיה בארץ־ישראל, החרות, 10 ביולי 1913
על התעשיה בארץ־ישראל, החרות, 10 באוגוסט 1913
↑  יצחק בצלאל, השתתפות הספרדים בארץ ישראל בציונות ובתחייה הלאומית בשלהי התקופה העות'מאנית, חיבר לשם קבלת תואר דוקטור, אוניברסיטת תל אביב, 2004, עמ' 157-159.
↑  להכנסיה האחת עשרה, החרות, 1 בספטמבר 1913
↑  על פירוד העדות, החרות, 19 ביוני 1913
↑  להסתדרות העדה היהודית בירושלם, החרות, 9 בנובמבר 1913
להסתדרות העדה היהודית בירושלם, החרות, 14 בנובמבר 1913
להסתדרות העדה היהודית בירושלם, החרות, 28 בנובמבר 1913
↑  עוד ע"ד הנשף, החרות, 28 במאי 1915
↑  לבטול הקבצנות בירושלם, החרות, 14 במאי 1915
↑  לקוראינו, דואר היום, 6 ביולי 1925
↑  לקראת הכנסיה הבאה, דואר היום, 8 באוגוסט 1921
כתבינו בכנסיה הי"ג, דואר היום, 5 באוגוסט 1923
↑  דאר היום כבנסיה הציונית הט"ו, דואר היום, 19 באוגוסט 1927
↑  עיתונם של קמחי וקלמי, דואר היום, 11 באוגוסט 1922
↑  לקראת הקונגרס העולמי של היהדות הספרדית מזרחית, דואר היום, 6 בדצמבר 1931
↑  אורות וצללים בעולם הספרדי, העולם, 24 בספטמבר 1946
↑  ש. בן אברהם, ערביי צפון־אפריקה מתנקמים ביהודים, המשקיף, 12 במרץ 1948
↑  ג'ודאיזם ספרדי מופיע בפריז, הד-המזרח, 10 במרץ 1950
↑  יצחק רפאל מלכו, גוברת ההשפעה האנגלו אמריקנית, זמנים, 10 בנובמבר 1953
↑  מרכז עולמי של יהודים ספרדיים בפאריז, חרות, 15 בנובמבר 1951
↑  אנשים ומוסדות, דבר, 21 באפריל 1954
| --- | --- |
בקרת זהויות :  NLI: 987007259202405171  SUDOC: 076969215  VIAF: 42265826   WorldCat (עם VIAF): 42265826
BIBSYS

BIBSYS היא רשות ממשלתית השייכת למשרד החינוך והמחקר של נורווגיה. הרשות מספקת שירותי תוכן מחקרי ולימודי, בהם שירותי אחסון, שליפה והעברת מידע ומטה-דאטא של מקורות חיוניים ללימוד ולמחקר (ספרי עיון ולימוד, כתבי עת מדעיים, עבודות מחקר, מאמרים ועוד). הרשות פועלת בשיתוף אוניברסיטאות, מכללות אקדמיות, מכני מחקר והספרייה הלאומית של נורווגיה. הרשות מספקת לחוקרים ולתלמידים גישה למקורות ולספריות באמצעות שירותי ממוחשבים ברשת האינטרנט (בפרט הפורטל oria.no). הרשות מהווה את הנציג הלאומי הנורווגי למיזם DataCite (ניהול ציטוטים גלובלי) ומנהלת את הקודי המזהים הבינלאומיים של הפריטים בקטלוגי הספריות בנורווגיה.
היסטוריה

היחידה הוקמה ב-1972 במסגרת האוניברסיטה הנורווגית למדעים וטכנולוגיה בשיתוף החברה המלכותית הנורווגית למדע וספרות (Det Kongelige Norske Videnskabers Selskabs Bibliotek) במטרה למחשב ספריות אקדמיות וספריות מחקר. היחידה צמחה מניהול שתי ספריות בטרונדהיים למערכת הלאומית לניהול ספריות מחקר במדינה וספקית שירותי מידענות מגוונים לצרכני ספריות אלה.
איינו

ערך זה עוסק בקבוצה אתנית. אם התכוונתם למשמעות אחרת, ראו .
| --- | --- |
בני שבט איינו, תחילת המאה העשרים.
בני שבט איינו, תחילת המאה העשרים.
 אוכלוסייה
 50,000 יפנים המיוחסים למחצה או יותר לאינו 150,000 יפנים עם ייחוס כלשהו לאיינו
 ריכוזי אוכלוסייה עיקריים
 הוקאידו
 שפות
 שפת איינו יפנית
 דת
 אנימיזם נצרות אורתודוקסית  בודהיזם
 קבוצות אתניות קשורות
 לא ידוע
אַיְינוּ (Ainu, ביפנית: アイヌ) הם קבוצה אתנית ילידית. מקורם באי הוקאידו ובצפון האי הונשו ביפן, באיי הקוריליים, בחלקים מסחלין ובשליש הדרומי של חצי האי קמצ'טקה.
החל מהמאה ה-18 או עוד לפני כן, הם נושלו משטחי מחייתם ואולצו ללמוד בבתי ספר יפנים ולהיטמע בעם היפני. בראשית המאה ה-21 נותרו אנשי איינו בודדים, בעלי מראה האיינו ודוברי השפה. בשנת 2008 מספרם הוערך ב-100.
משמעותה של המילה "איינו" היא "אדם" בשפת האיינו. אמישי (Emishi), אזו או יזו (Ezo, Yezo, ביפנית: 蝦夷) הם המונחים היפניים, ואוטארי (Utari, ביפנית ウタリ), שמשמעותו "חבר" בשפת האיינו, הוא מונח מקובל היום על רבים מחברי הקבוצה.
ככל הנראה, יש בין 150,000 ל-200,000 אנשים שמוצאם מבני איינו, אך המספר המדויק אינו ידוע מכיוון שרבים מהם מסתירים את מוצאם או אינם יודעים אותו לאחר שהוסתר מהם, כדי להגן על עצמם מפני אפליה על בסיס גזעי.
במאה ה-21 החל ביפן קמפיין להחיות את שפת האיינו.
היסטוריה

מחקרים משערים שתרבות האיינו נוצרה משילוב בין תרבות ה-Okhotsk (אנ') ותרבות ה-Satsumon (אנ'), שתיהן צאצאיות ישירות של תרבות ג'ומון. כל התרבויות האלו קדמו להתיישבות היפנית ונכבשו על ידי היפנים בראשית המאה התשיעית. בשנת 1264 האיינו פלשו לארצם של בני ה-Nivkh (אנ') באי סחלין. הדבר הוביל למלחמה בין בני האיינו לסינים. האיינו יצרו חברת ציידים-לקטים, והצליחו לשרוד בעיקר בזכות ציד ודיג. דתם המקורית התבססה על תופעות טבע.
בתקופת מורומאצ'י (1336–1573) העימות בין היפנים הפולשים לבין האיינו, התושבים המקוריים, התאפיין במלחמות ומרידות. למשל מרידה בשנת 1456.
בתקופת אדו (1601–1868) האיינו, ששלטו באי הצפוני, הידוע כיום כהוקאידו, נעשו מעורבים במסחר מול היפנים, ששלטו בדרום האי. הממשל היפני העניק לשבט היפני מצומאה זכויות בלעדיות למסחר עם בני האיינו. בהמשך המסחר הותר גם ליתר השבטים היפנים. בתקופה זו האיינו החלו להיות תלויים מאוד במסחר עם היפנים. מגפות שונות פגעו בבני האיינו, ביניהן אבעבועות שחורות. הרחבת המסחר בין האיינו לבין היפנים הגדילה את ההבנה ההדדית, אך גם את החיכוכים ואף מרידות מצד האיינו. המרידה הגדולה של בני האיינו בשלטון המרכזי היפני מכונה Shakushain's revolt והתרחשה בשנים 1669–1672. קרב נוסף התרחש בשנת 1789.
במאה ה-18 נמנו 80,000 בני איינו. בשנת 1868 נמנו 15,000 בני איינו באי הוקאידו, 2,000 בסחלין וכ-100 באיים הקוריליים.
ראו גם

איינו (שפה)
הערות שוליים

↑  The Aino's Modern Struggle
↑  Linguistic Revival: How Japan Restored the Native Ainu Language with “AI Pirika”
↑  Origins and genetic features of the Okhotsk people, revealed by ancient mitochondrial DNA analysis
| --- | --- |
בקרת זהויות :  NLI: 987007294773205171  BNE: XX540233  BnF: cb11965984n (data)  GND: 4000847-2  LCCN: sh85002557  NDL: 00560106  NKC: ph117320  SUDOC: 027666409
דיארון פוקס

| --- | --- |

פוקס ב-2024
 לידה:  20 בדצמבר 1997 (בן 27) ניו אורלינס שבלואיזיאנה, ארצות הברית
 עמדה:  רכז
 גובה:  1.91 מטרים
 מספר:  5
 מכללה:  אוניברסיטת קנטקי
 דראפט:  בחירה חמישית, 2017 סקרמנטו קינגס
 קבוצות כשחקן
 2017–2025   2025–:  סקרמנטו קינגס   סן אנטוניו ספרס
 הישגים כשחקן
 בחירה למשחק האולסטאר  (2023)   שחקן הקלאץ' של העונה  (2023)   בחירה לחמישיית העונה השלישית (2023)
דיארון פוקס (באנגלית: De'Aaron Fox, נולד ב-20 בדצמבר 1997) הוא כדורסלן אמריקאי המשחק בעמדת הרכז בסן אנטוניו ספרס מליגת ה-NBA.
נעורים וקריירת מכללות

פוקס נולד בניו אורלינס שבלואיזיאנה וגדל ביוסטון שבטקסס. הוא בנם של ארון פוקס ולוריין האריס-פוקס. במהלך לימודיו בתיכון הצטיין בנבחרת הכדורסל של בית הספר. הוא נבחר ל"מר כדורסל של טקסס" והשתתף במשחק מקדונלד'ס אול-אמריקן.
בליגת המכללות שיחק בעונת 2016/2017 באוניברסיטת קנטקי. הוא סיים את העונה עם ממוצע של 16.7 נקודות, 3.9 ריבאונדים ו-4.6 אסיסטים למשחק. הוא נבחר לחמישיית העונה בליגת ה-SEC אליה משתייכת קנטקי ול-MVP של טורניר ה-SEC. בטורניר אליפות המכללות קלע 39 נקודות במשחק שמינית הגמר נגד אוניברסיטת קליפורניה בלוס אנג'לס, שיא טורניר לשחקן שנה ראשונה. בתום העונה בחר לעזוב את קנטקי ולהירשם לדראפט ה-NBA.
קריירה מקצועית

בדראפט ה-NBA‏ 2017 נבחר במקום החמישי, על ידי סקרמנטו קינגס. בעונתו הראשונה ב-NBA רשם ממוצעים של 11.6 נקודות ו-4.4 אסיסטים למשחק. בעונת 2018/2019 הציג שיפור ניכר, עם ממוצעים של 17.3 נקודות ו-7.3 אסיסטים למשחק, וסיים במקום השלישי בהצבעות לפרס השחקן המשתפר של העונה ב-NBA (אחרי פסקל סיאקם ודיאנג'לו ראסל). לקראת סוף עונתו השלישית, ב-31 ביולי 2020, קלע שיא קריירה של 39 נקודות בהפסד סקרמנטו מול סן אנטוניו ספרס.
בנובמבר 2020 חתם על הארכת חוזה בסקרמנטו ל-5 עונות נוספות, החל מעונת 2021/2022, עבור כ-163 מיליון דולר.
בעונת 2022/2023 נבחר פוקס לראשונה בקריירה למשחק האולסטאר של ה-NBA. פוקס זכה בתואר שחקן הקלאץ' של העונה לעונת 2022/33, השנה הראשונה בה מוענק תואר זה.
ב-3 בפברואר 2025 עבר פוקס בטרייד משולש מסקרמנטו לסן אנטוניו ספרס ביחד עם ג'ורדן מקלוקלין טרייד אשר כלל גם את שיקגו בולס שאליה עברו זאק קולינס, טרה ג'ונס מסן אנטוניו ובחירת סיבוב ראשון בדראפט 2025 שאף היא מסן אנטוניו וקווין הרטר שהגיע מסקרמנטו שקיבלה בתרומה את זאק לאבין, סידי סיסוקו, 3 בחירות סיבוב ראשון ו3 בחירות סיבוב שני.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | קנטקי | 36 | 34 | 29.6 | 0.478 | 0.246 | 0.739 | 3.9 | 4.6 | 1.5 | 0.2 | 16.7 |
| קריירה | קריירה | 36 | 34 | 29.6 | 0.478 | 0.246 | 0.739 | 3.9 | 4.6 | 1.5 | 0.2 | 16.7 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | סקרמנטו | 73 | 60 | 27.8 | 0.412 | 0.307 | 0.726 | 2.8 | 4.4 | 1.0 | 0.3 | 11.6 |
| 2018/2019 | סקרמנטו | 81 | 81 | 31.4 | 0.458 | 0.371 | 0.727 | 3.8 | 7.3 | 1.6 | 0.6 | 17.3 |
| 2019/2020 | סקרמנטו | 51 | 49 | 32.0 | 0.480 | 0.292 | 0.705 | 3.8 | 6.8 | 1.5 | 0.5 | 21.1 |
| 2020/2021 | סקרמנטו | 58 | 58 | 35.1 | 0.477 | 0.322 | 0.719 | 3.5 | 7.2 | 1.5 | 0.5 | 25.2 |
| 2021/2022 | סקרמנטו | 59 | 59 | 35.3 | 0.473 | 0.297 | 0.750 | 3.9 | 5.6 | 1.2 | 0.4 | 23.2 |
| 2022/2023 | סקרמנטו | 73 | 73 | 33.6 | 0.512 | 0.324 | 0.780 | 4.2 | 6.1 | 1.1 | 0.3 | 25.0 |
| 2023/2024 | סקרמנטו | 74 | 74 | 35.9 | 0.465 | 0.369 | 0.738 | 4.6 | 5.6 | 2.0 | 0.4 | 26.6 |
| קריירה |  | 469 | 455 | 32.9 | 0.471 | 0.334 | 0.736 | 3.8 | 6.1 | 1.4 | 0.4 | 21.2 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | סקרמנטו | 7 | 7 | 38.5 | 0.424 | 0.333 | 0.756 | 5.4 | 7.7 | 2.1 | 0.6 | 27.4 |
| קריירה |  | 7 | 7 | 38.5 | 0.424 | 0.333 | 0.756 | 5.4 | 7.7 | 2.1 | 0.6 | 27.4 |
הערות שוליים

↑  פוקס חותם על הארכת חוזה בסקרמנטו, באתר ה-NBA,‏ 25 בנובמבר 2020
↑  עוד טרייד גדול: דיארון פוקס בסן אנטוניו, זאק לאבין בסקרמנטו, באתר ערוץ הספורט, 3 בפברואר 2025.
רשימת משחקי מחשב בנושא לגו

קבוצת לגו משווקת משחקי מחשב בנושא משחק ההרכבה הפופולרי הנושא את שמה מאז שנת 1995.
בשנת 1995 הוציאה קבוצת לגו את משחק המחשב הראשון המבוסס על משחק ההרכבה הפופולרי הנושא את שמה, Lego Fun to Build עבור קונסולת המשחקים Sega Pico. מאז, הוציאה לאור עשרות משחקים נוספים למגוון פלטפורמות מבית מיקרוסופט, סוני, סגה, נינטנדו, אנדרואיד, אפל, ג'אווה, לינוקס ועוד.
להלן רשימה המכילה את שמותיהם של משחקי מחשב שיצאו תחת שמה של הקבוצה החל מ-Lego Fun to Build (1995) עד Lego Fortnite (2023).
קובץ בקרה משולב

| --- | --- |


צילום מסך של קובץ
 סוג:  מאגר בקרת זהויות
 תקופת הפעילות:  19 באפריל 2012 – הווה (12 שנים) 
 מייסדים:  הספרייה הלאומית הגרמנית, ספריית מדינת בוואריה, ספריית המדינה בברלין, הספרייה הלאומית של אוסטריה 
 בעלות:  הספרייה הלאומית של גרמניה
 gnd.network
 
קובץ בקרה משולב (בגרמנית: Gemeinsame Normdatei) או בראשי תיבות GND הוא קובץ בקרה בין-לאומי המשמש לארגון שמות אישים, מילות מפתח וגופים משותפים מתוך קטלוגים. הוא משמש בעיקר עבור תיעוד בספריות ויותר ויותר גם על ידי ארכיון ומוזיאונים. קובץ זה יוסד ומנוהל על ידי הספרייה הלאומית של גרמניה (בגרמנית: Deutsche Nationalbibliothek; בראשי תיבות DNB) בשיתוף פעולה עם מספר רשתות ספריות אזוריות באירופה דוברת הגרמנית ועם שותפים אחרים. בקובץ נעשה שימוש ברישיון Creative Commons Zero (או CC0).
מפרטו של ה-GND מספק היררכיה של ישויות ראשיות ותתי-סיווגים, שהוא שימושי במיון ספרים בספריות, ויכולת גישה לזיהוי חד-משמעי של אלמנטים בודדים. הוא כולל בנוסף אונטולוגיה המיועדת לייצוג ידע ברשת סמנטית, הזמינה בפורמט RDF.
קובץ הבקרה המשולב פורסם לציבור הרחב באפריל 2012, ומשלב את תוכנם של קובצי בקרה אלו, שהשימוש בהם נפסק:
קובץ בקרה שמי (Personennamendatei או בקיצור PND)
קובץ בקרה לגופים משותפים (Gemeinsame Körperschaftsdatei או בראשי תיבות GKD)
קובץ בקרה למילות מפתח (Schlagwortnormdatei או בראשי תיבות SWD)
קובץ כותר אחיד של ארכיון המוזיקה הגרמני (Einheitssachtitel-Datei des Deutschen Musikarchivs, או בקיצור DMA-EST)
בזמן השקתו (החל מ-5 באפריל 2012), כלל המאגר של GND 9,493,860 קבצים, כולל 2,650,000 שמות אישים.
סוגי ישויות ראשיות בקובץ

ישנם שבעה סוגים עיקריים של ישויות ב-GND:
| אות | שם בגרמנית (רשמי) | תרגום לעברית |
| --- | --- | --- |
| p | Person ‏(individualisiert)  | אדם (פרטי) |
| n | Name‏ (nicht individualisiert) | שם (לא פרטי) |
| k | Körperschaft | גוף משותף |
| v | Veranstaltung | אירוע |
| w | Werk | עבודה |
| s | Sachbegriff | מקומי לטווח |
| g | Geografikum | מיקום גאוגרפי |
ראו גם

VIAF
הערות שוליים

↑  Integrated Authority File (GND)
↑  GND Ontology – Namespace Document, version 2012-06-30.
↑  Entitätencodierung: Vergaberichtlinien (short lists: old and new version)
| --- | --- |
בקרת זהויות :  GND: 7749153-1  VIAF: 188136221   WorldCat (עם VIAF): 188136221
מואב

ערך זה עוסק בחבל ארץ בעבר הירדן. אם התכוונתם למשמעות אחרת, ראו .
מואב וגבולותיה לפי המקרא
דיבון (צולם ב-2004)
מוֹאָב הוא שמו של חבל ארץ בעבר הירדן המזרחי, בתקופה הישראלית, המקבילה ברובה לתקופת הברזל, בשלהי האלף ה-2 לפנה"ס - המאה ה-6 לפנה"ס. על פי המקורות, שכנה מואב ממזרח לים המלח, בין המתלול של ים המלח לבין המדבר הערבי, בתחומי ממלכת ירדן של ימינו.
גאוגרפיה

אזור מואב נמצא ברמה גלית אשר גובהה הממוצע הוא 1,100 מטרים מעל פני הים. הגבול הטופוגרפי הדרומי של מואב הוא ואדי אל-חסא, אשר הוצע לזהותו עם נחל זרד המקראי. הגיא של נחל מוג'יב חוצה את מואב במרכזה, אשר הוצע לזהותו עם נחל ארנון המקראי. מקובל לזהות את גבולה הצפוני של מואב בוואדי חיסבן, אשר הוצע לזהותו בנחל חשבון המקראי. מואב נחלקת לשניים: דרום מואב – בין ואדי מוג'יב (הארנון) בצפון לוואדי חסא (נחל זרד) בדרום, לבין צפון מואב - בין ואדי חיסבן (נחל חשבון) בצפון לוואדי מוג'יב בדרום.
גבולה הטבעי המערבי של מואב הוא ים המלח, ואילו גבולה המזרחי הוא במדבר הערבי.
בין רמת מואב לבין ים המלח פער של כ-1,500 מטרים. רוב הנחלים הם נחלי איתן וזרימתם העזה, הכוללת מפלים, לים המלח, יצרה גאיות צרים ועמוקים; וזאת לעומת מדבר יהודה שרוב הערוצים בו יבשים בקיץ. בנוסף חוצים את האזור גאיות הנחלים: היבאן, איבן חאמד, וכרך.
חבל הארץ הצפוני של מואב, נעדר גבולות טופוגרפיים ברורים, והיה חשוף לפגיעות מממלכות שכנות.